LidanRubinov/Halacha-QA huggingface dataset:
שאלה: אוכל לציפורים: רצינו לשאול שאלה שמעסיקה אותנו כבר זמן רב. מזה כמה שנים אנחנו (אני ובעלי) משאירים יום יום חתיכות לחם לציפורים במרפסת ביתנו שעל הגג. התחלנו את זה בעקבות סגולה שקראנו באחד מעלוני פרשת השבוע על מעלתו של האדם שמתחשב בבריותיו של הקב"ה ומאכיל אותם ועל הגמול שהקב"ה גומל עם אדם זה. לשמחתנו מאז באים בכל יום המון ציפורים ויש בקרים שקול צפצופיהם מעירים אותנו. מה שמפריע ומעורר שאלה זה הלכלוך הרב שהם משאירים אחריהם. אחרי יום יומיים של שטיפה הגג נראה מלוכלך מאוד. הם מלכלכים את הכביסה שלנו וגם את מרפסת השכנים וזה ממש לא נעים לנו. דבר נוסף אנחנו גרים בדירה שכורה ומתעוררת אצלנו השאלה מה יהיה כשנעבור (בהנחה שהדיירים החדשים לא ממשיכים במנהג זה). אנחנו לא רוצים להפסיק אבל אנו שואלים האם ישנה אפשרות להעביר את מקום הנחת פירורי הלחם למקום אחר ואם כן מה עלינו לעשות. נשמח לקבל את עצתך, בשורות טובות
תשובה: לכם, אם הציפורים מלכלכים את מרפסת השכנים עליכם להפסיק מיד מנהג זה ולנקות בעצמכם באופן יסודי את מרפסת השכנים. אדם שרוצה להדר אסור לו לעשות זאת על חשבון אחרים. סיכום הפסיקו מיד במנהג זה הגורם נזק לאחרים תפצו את השכנים על הטרחה והניקיון והרעש שגרמתם להם תבקשו מהם מחילה עוד לפני יום כיפור בעתיד -  עשה לך רב  שמכיר אותכם ואת משפחתכם ואת ההסביבה שלכם גם החברתית וגם הגאורפית, ותשאלו אותו לפני לישם דברים טובים שאתם קוראים בכל מיני מקומות. ייתכן שבמקרה שלכם אין לקיים אותם שנה טובה דו ד לוי 098987548
שאלה: הזמנה לחתונה-בית עלמין: בע"ה בשבוע הבא אני מתחתנת. נאמר לי כי עליי להשאיר הזמנה על קברו של אבי להזמינו לחתונה. מאחר שאחיי גרים רחוק (בעיר אחרת) ועסוקים בהכנות לחג ובטיפול בילדים, אין באפשרותם לשים את ההזמנה במקומי. האם ככלה מותר לי להגיע לבית עלמין ולשים את ההזמנה בעצמי? החתונה עוד פחות משבוע. בברכת שנה טובה.
תשובה: ראשית, שתזכי בשמחה להקים בית בישראל, ויימלאו משאלותיכם לטובה. אין כל חובה לשים הזמנה על הקבר. מאידך גיסא, מותר לכלה לבוא לקבר אביה. לפיכך, כל האפשרויות פתוחות בפנייך, ואת רשאית לבחור מה שמתאים לך - או לא ללכת בכלל, או ללכת בעצמך, או כל דבר אחר. והרבה שמחה
שאלה: ערכים לחניכים.: הרב, אני מדריך שבט של חניכים גדולים בבני עקיבא בסניף שבו הערכים שונים- אין שם שמירת נגיעה או בעיה לקללו וכדומה אבל הם מכבדים מאוד את הדת והולכים לשיעורי תורה כל הזמן. אני מאוד רוצה להעביר להם את הערכים של התנועה בצורה שהם לא ירגישו שאני מתנשא או "סתם עוד אחד שמדבר איתנו על שמירת נגיעה". אני ממש לא רואה פתרון. דבר נוסף אני מרגיש שאני קצת נסחף פנימה לחלקים הפחות טובים בערכים שיש להם- אני מתחיל להרגיש שפחות ופחות אכפת לי מכמה ערכים שמאוד היו חשובים לי קודם ולא חשובים לחניכים בכלל. ושנה טובה.
תשובה: אני שולח לך לכבוד ראש השנה שמציע דרך מסוימת. עיקרה - למד אתם משהו אחר, שירתק אותם, והוא יוכל לאפשר לך לדון בכל הנושאים העמוקים והרגישים. ראה את המאמר: אני מאמין שבלימוד משותף גם אתה תמצא את עצמך במקום טוב יותר. האם אתה יכול ללכת בדרך זו?
שאלה: כיוון המיטה: האם יש עניין לישון עם הראש בכיוון מסוים? ושנה טובה
תשובה: ביסוד הדין, בשעה שאדם ישן עם אשתו - אין ישנים בכיווני מזרח ומערב.
שאלה: חבר פוגע בכוונה: יש לי חבר שהוא היה חבר אחד הטובים שלי אותו חבר תמיד מנסה לפגוע בי ולהטיל בי אשמות רעות של לשון הרע עליו וכל זה והוא יודע שאני לא מדבר לשון הרע על אף אחד הכוונות שלו תמיד לפגוע בי בכוונה הוא כל פעם פוגע בכוונה ואז מבקש סליחה ואני התרחקתי ממנו ועכשיו הוא פוגע בי ממד שאני נכנס לדיכאון עצב ומועקות כאלה ואני אמרתי לו שזה פוגע הוא לא אכפת לו העיקר הרצונות שלו ועכשיו הייתה לי חברה והוא יודע שעם הוא יצא איתה אני יפגע כי אני אוהב אותה עדיין אז מה שהוא עושה הוא יוצא איתה ואז מבקש סליחה כמו תמיד ואני סולח לו עכשיו כל פעם שאני מרגיש כעס אני משתדל שלא לכעוס ולדבר עם ה יתברך אני באמתהלא עושה לאף אחד רע עם אני פוגע במישהו חס וחלילה בלי כוונה אני מבקש סליחה אבל אותו חבר בכוונה פוגע בי תמיד הוא היה מנסה להשיג מה ששייך לי ותמיד אמרו לי תתרחק ממנו הוא מקנא בך וכל זה ואני לא התרחקתי ממנו תמיד המשכתי להיות חבר טוב ולעזור לו בכל דבר שרק ביקש ממני והרגשתי כמו סכין בלב שזה ממנו ככה אני ממש פוגע עם שברון לב ודיכאון ואני שואל למה זה מגיע לי הרי אני שומר מצוות מתפלל הכל משתדל על לשון הרע וכל דבר רע בעיני ה למה אז מה חטאתי? ואני תמיד סולח לו!!! :(
תשובה: אני חושב שאתה צודק. זה לא מגיע לך. זה לא מגיע לאף אחד שמנסה לא לפגוע, לא לדבר לשון הרע וכדו. וזה כמובן כואב מאוד שזה קורה, ולא כך היית רוצה לחיות בכלל, ועם החבר שלך בפרט. יש המון דרכים שניתן להתמודד עם הבעיה שלך, אבל אני לא מכיר אותך טוב מספיק כדי לבחור בעבורך את הטובה ביותר המתאימה לך, כי לכל אחד מתאים משהו אחר. אנסה לתת לך את אחת הדרכים: צריך לזכור, כי חלק מהיכולת שלו לפגוע בך נובעת מהעובדה שאיכפת לך שהוא פוגע בך, וזה בעצם מה שנותן לו כוח. האם אתה יכול לנסות לומר לעצמך שהוא יעשה את מה שהוא רוצה   ואתה לא תיפגע? אם תצליח ללכת בדרך זו, סביר להניח כי בהתחלה זה מאוד ירגיז אותו, והוא ינסה לפגוע בך עוד ועוד, אבל כשהוא יראה שאתה לא נפגע   כבר לא יהיה בזה טעם. זו אחת הדרכים הטובות   אם היא מתאימה לך. האם אתה יכול ללכת בדרך זו? ושנה טובה ומתוקה
שאלה: ציצית מחודשת: לפני כשבוע קיבלתי על עצמי ציצית וברכתי ברכת "שהחיינו" לאחר יום הורדתי את הציצית ולא שמתי יותר עכשיו אני רוצה לשים שוב בלי להוריד אותו יותר לעולם. האם צריך לברך שוב?
תשובה: יישר כוח על הקבלה החדשה. זהו דבר טוב לפתוח את השנה בקבלה חדשה של תיקון. אין מברכים שוב שהחיינו. ושנה מתוקה
שאלה: ציצית: לפני כשבוע קיבלתי על עצמי ציצית וברכתי ברכת "שהחיינו" לאחר יום הורדתי את הציצית ולא שמתי יותר עכשיו אני רוצה לשים שוב בלי להוריד אותו יותר לעולם. האם צריך לברך שוב?
תשובה: לך מצוות לא תלויות בכך שאתה מקבל על עצמך או לא - אתה חייב בכל המצוות ממעמד הר סיני ובאופן אישי מערב היום בו הגעת לגיל 13. הביטוי  לקבל על עצמך  שייך רק ב הידור מצווה. בכך יום מברכים על הציצית את ברכת הציצית. ציצית היא בגד ולכן אם יש לך ציצית חדשה אתה מברך עליה, כמו על כל בגד אחר, ברכת  שהחיינו  בברכת שנה טובה דוד לוי
שאלה: דחוף!! פירוש מילה ליום כיפור: מה פירוש המילה "נוצר" בפסוק "נוצר חסד לאלפים נשא עוון ופשע וחטאה ונקה."? שנה טובה וגמר חתימה טובה
תשובה: נוצר פרושו  שומר  בהקשר של פסוק זה פרושו שד  שומר את החסד שהוא חייב לאדם גם לצאצאיו אחריו.
שאלה: קבורת איברים: מה הדין של קבורת איבר לאחר כריתה כשהאדם עדיין בחיים?
תשובה: ה"פתחי תשובה" על השולחן ערוך פסק שאין חובה כזו. אמנם, זהו מנהג יפה, המבטא את היחס העמוק שלנו לאברים, ועל כן ראוי לקבור גם אברים שנכרתו מחיים.
שאלה: הלכות: לרב! יש לי שני שאלות, 1)אם איחרתי לתפילה והחזן התחיל שמונה עשרה והגעתי גם לשמונה עשרה אחרי כמה דקות וכימעט שהחזן סיים,אז האם לחכות לו עד שיסיים או עדיף להתחיל כבר? 2)בראש השנה הרב שלי אמר שהמטרה המרכזית בה היא להמליך את הקב ה עלינו,אז איך עושים את?ומה הכוונה? על התשובות,שנה טובה!
תשובה: לך 1. אם הוא לקראת הסוף - עדיף להמתין ולומר איתו מילה במילה כאשר הוא בחזרת הש"ץ (הדברים אינם כך לגבי ראש השנה ויו"כ במנהגי אשכנז) 2. תלמד לפני החג את התוכן והפירוש של תפילות ראש השנה. שנה טובה דוד לוי
שאלה: בדצים או רבנות: האם יש ענין לקנות מצרכים לבית בכשרות בדצים או שיש דברים שגם כשרות רגילה מספיקה? האם יש הבדל בין רבנויות הערים, איזה מערכי כשרויות של הרבנות ידועים כ"נגועים"?
תשובה: ככלל אנו ממליצים על רשימת המומלצים שלנו. מצ"ב קישור. כמו"כ בשאלות פרטניות ניתן ליצור קשר במוקד ההלכה 026569352
שאלה: חבר פוגע בכוונה: יש לי חבר שהוא היה חבר אחד הטובים שלי אותו חבר תמיד מנסה לפגוע בי ולהטיל בי אשמות רעות של לשון הרע עליו וכל זה והוא יודע שאני לא מדבר לשון הרע על אף אחד הכוונות שלו תמיד לפגוע בי בכוונה הוא כל פעם פוגע בכוונה ואז מבקש סליחה ואני התרחקתי ממנו ועכשיו הוא פוגע בי ממד שאני נכנס לדיכאון עצב ומועקות כאלה ואני אמרתי לו שזה פוגע הוא לא אכפת לו העיקר הרצונות שלו ועכשיו הייתה לי חברה והוא יודע שעם הוא יצא איתה אני יפגע כי אני אוהב אותה עדיין אז מה שהוא עושה הוא יוצא איתה ואז מבקש סליחה כמו תמיד ואני סולח לו עכשיו כל פעם שאני מרגיש כעס אני משתדל שלא לכעוס ולדבר עם ה יתברך אני באמתה לא עושה לאף אחד רע עם אני פוגע במישהו חס וחלילה בלי כוונה אני מבקש סליחה אבל אותו חבר בכוונה פוגע בי תמיד הוא היה מנסה להשיג מה ששייך לי ותמיד אמרו לי תתרחק ממנו הוא מקנא בך וכל זה ואני לא התרחקתי ממנו תמיד המשכתי להיות חבר טוב ולעזור לו בכל דבר שרק ביקש ממני והרגשתי כמו סכין בלב שזה ממנו ככה אני ממש פוגע עם שברון לב ודיכאון ואני שואל למה זה מגיע לי הרי אני שומר מצוות מתפלל הכל משתדל על לשון הרע וכל דבר רע בעיני ה למה אז מה חטאתי?
תשובה: אתה שואל מה חטאתי? התשובה היא שהקשיים בחיים הם לא עונש. לעיתים קרובות הקשיים בחיים הם נסיונות, כמו שד  אמר לאברהם לעקוד את יצחק - זה לא היה עונש אלא נסיון. גם הקשר שלך עם החבר זה סוג של נסיון שאתה צריך להתמודד אתו. יכול להיות שהחבר הזה איננו חבר ושהוא באמת רוצה רק לנצל אותך, אולי הוא מקנא בך. אבל יכול להיות שיש דברים שאתה עושה ופוגע בו בלי לשים לב ובלי כוונה רעה. לכן כדאי שתשב אתו לשיחה רצינית ותברר אתו את כל הקשר בינכם. אתה תאמר לו כל מה שקשה לך ותקשיב היטב למה שהוא אומר לך. אתה צריך לומר לו מראש שאתה רוצה לפגוש אותו כדי לדבר על החברות שלכם, הוא צריך לדעת שאתה רציני מאוד וזו שיחה חשובה לך. לאחר השיחה, בעקבות מה שאמרת ומה ששמעת ממנו, תברר עם עצמך ותחליט על המשך הדרך: או לתקן את הקשר משני הצדדים או לסיים אותו. אם החלטת לסיים את הקשר אתה יכול לומר לו שהקשר ביניכם לא טוב לך ואתה מעדיף לסיים את הקשר הזה. אתה יכול לא לומר דבר אלא לצנן את הקשר בפועל, בכך שתשתדל להתרחק ממנו. שנה טובה!
שאלה: ראש השנה: הרב שרלו 1) קראתי שבליל ראש השנה יוצא הדין. משום מה הרבנות לא תקנו לומר תפילה ל המדינה ומי שברך ל חיילי צה"ל בליל ראש השנה, וזה נראה לי חבל. האם מותר לומר לבד תפלות אלה בליל ראש השנה, או שזה בכלל בקשות שאין לבקש בחג - אלא במסגרת תפילת הציבור? 2) האם נכון ללמוד תורה בבוקר ראש השנה לפני שחרית, או שבראש השנה ראוי להקדיש זמן זה לאמירת תהילים? שנה טובה ומבורכת!
תשובה: לא כל כך הבנתי את הביטוי שבליל ראש השנה יוצא הדין. תפילה ל המדינה היא תפילה ציבורית, שנכנסה לתוך תפילת הציבור, ובשל כך הבקשה מותרת בה (כמו "קדשנו במצוותיך ותן חלקנו בתורתך" וכדו ). על כן, נכון לאומרה במסגרת תפילה ציבורית. תורה או תהילים? הדבר תלוי מה מעורר את נפשך. אם תורה - תורה, אם תהילים - תהילים, ואם שניהם - אחוז בזה, וגם מזה אל תנח ידך. שנה טובה ומתוקה
שאלה: גמילות חסדים: רציתי לשאול לגבי גמילות חסדים - לפי הרמב"ם מצוות גמילות חסדים היא רק עם "אחיך בתורה ובמצוות". א.האם אין ערך לעשיית חסד או מתן צדקה לאדם חילוני שאינו מאמין? האם לפני שעושים חסד צריך לבדוק מי הבן אדם? זה קצת סותר דברים אחרים ביהדות. ב.נניח אם החילונים של היום הם בגד "תינוק שנשבה" - מה זה אומר לגביהם ולגבי גמילות חסדים וצדקה כלפיהם? והאם אדם שהיה דתי ויצא בשאלה נכלל בהגדרה זו? ג.מי נכלל בכלל ב"אחיך בתורה ובמצוות"? הרי אין הרבה אנשים ששומרים מצוות בשלמות. אני אשמח לקבל תשובה, הנושא הזה מטריד אותי בזמן האחרון. אני מרגישה שמאז שקראתי את דברי הרמב"ם משהו בהשקפת העולם שלי של הפצת הטוב קצת התערער. אין ערך לכך שאני משמחת סתם בן אדם, בלי קשר להשקפתו? האם זו לא מצווה?!
תשובה: מעמדת של החילוניים בימינו שונה לחלוטין מכל מה שנכתב בדורות קודמים על יהודים כופרים ומומרים בגלל המציאות השונה. הנושא נדון על ידי פוסקים רבים וקבל מספר תשובות והסברים. רצ"ב קישור לשעור יפה של הרב חיים נבון. הוא סוקר את השיטות השונות בנושא.
שאלה: עישון בחג: לאחר דשכ"ת לנוהגים שהעישון בחג מותר בהדלקה מאש קיימת, מחמת היותה עינוג נפש. כיום החל נפוץ שמגלגלים סיגריות לבד, על ידי לקיחת נייר מילויי בטבק והדבקתו בהרטבת הדבק הקיים על הנייר (כמו דבק של סגירת מעטפה), האם מותר לעשות זאת ביום טוב,?
תשובה: קשה לי לענות על משהו שגם ביום חול הוא דבר לא נכון לעשותו. המתירים לעשן, וביום טוב - מתירים גם את הגלגול הזה, כי הדבק אינו מייצר דבר מה של קיימא.
שאלה: בדצ KL: רציתי לדעת האם בדץ זה (KL) הוא אמיתי וניתן לסמוך עליו או שמדובר בהונאה? מצורף קישור להכשר שהם נתנו ל"מוצרי פוראוור לוינג מארה"ב" וחתום על זה הרב בנימין פרויבירט. קישור: שנה טובה!
תשובה: מאד יפה שהרב החתום על גבי המסמך שצירפת כותב על מה הוא מסתמך כשהוא בה להתיר חומרים שקשה להתיר אותם. יש שם אוסף של דחקים וקולות. הרה"ר מפרסמת שנים רבות לא לצרוך את ההכשר של הרב החתום על תעודה זו עיין עוד 1.
שאלה: משחק כדור ביום טוב דחוף: 1. האם מותר לשחק בכדור ביום טוב לילד 2.האם מותר להתאמן ביום טוב (ילד) 3.ראש השנה יוצא ישר עם שבת אם אתה יכול לתת לי עצה שלא ישעמם לי (המשפחה הקרובה שלי לא שומרת שבת וחג)
תשובה: א. אי אפשר לתת תשובה אחת נכונה לשאלת המשחק בכדור. הדבר תלוי בגיל הילד, באלטרנטיבות, באופי המשחק וכדו. על כן, איני יכול לענות על שאלה כללית זו. אם אני מבין נכון מהשאלה האחרונה   זו הדרך שלך לחיות בתוך משפחה חילונית ולרצות לא לחלל את השבת והיום טוב. אם כך, בוודאי שמותר לך לשחק בכדור. ב. להתאמן במה? ג. אני מצטער שלא ראיתי את השאלה קודם לכן, ולא עזרתי לך לקראת ראש השנה. ושנה טובה ומתוקה
שאלה: התלבטות בלסלוח: אני החלטתי שהשנה אני משתנה ולתקן את כל הטעיות, אבל יש בעיה ממש גדולה, כי לצערי יש לי אח שהוא בן בר מצווה, אבל אני בקושי מסתדרת איתו והוא כל הזמן אומר לי דברים ממש לא נעימים שהם גורמים לי להיות עצבנית ותמיד מבקש ממני סליחה ואז הוא ממשיך להעליב אותי, היום הוא ביקש סליחה ואז הוא אמר משהו שממש העליב אותי, ועכשיו אני מתלבטת אם לסלוח לו, וגם אני מתלבטת אם לסלוח לאבא שלי, כי אבא שלי ממש אוהב אותו והוא מרחם עליו ואף פעם לא חינך אותו שאסור להרביץ או לפגוע בבן אדם לכן אח שלי רגיל לפגוע ולהרביץ לאחים אחרים ואמא שלי מנסה ללמד אותו איך לתק את עצמו ואבא שלי לא אכפת לו מה אח אפילו בגיל בר מצווה, אני ניסיתי להסביר לאבא שלי על כך שקשה איתו והוא חושב שזה שטויות, ואני לא מצליחה להפנים אותו על איך שהוא מחנך אותו, אני ממש רוצה לסלוח אבל זה ממש ממש קשה ואני לא מצליחה אפילו לדון אותם לכף זכות. מה כדאי לי לעשות? איך להפנים את אבא שלי כדי לתקן את אחי? שנה טובה, ושה יברך את כל עמ"י!!!!!!
תשובה: השאלה שאת עוסקת בו היא כבדת משקל, ומאוד מסובכת. יש לה הרבה צדדים: מה טוב לך, מה טוב לאח שלך, מה טוב ליחסים ביניכם, אבא ואמא, ועוד דברים שמסביב. הם מחייבים הרבה עבודה, ואני לא מכיר מספיק את המציאות כדי לעשות אותה ביחד אתכם. על כן, אכתוב רק צד אחד של המטבע, ואולי כדאי שתתחילי בו, ואז תראי לאן זה מתפתח: הדבר הבסיסי ביותר בסיפור הזה הוא את עצמך. "שלך קודם לשל כל אדם", וכל כך חשוב שתתחילי קודם כל בלדאוג לעצמך. צריך לזכור כי כשאת נפגעת ממנו   את למעשה נותנת לו את הכוח לפגוע, כי אם תצליחי בכלל לא להיפגע   לא יהיה לו כל אינטרס לפגוע בך, שהרי כמה שהוא ינסה הוא גם לא יצליח. על כן, לטובתך, נסי למצוא את הדרך שלא להיפגע. נסי לומר לעצמך שהוא בסך הכל ילד קטן, כי הדברים שהוא אומר הם לא משמעותיים גם אם הוא מעליב ומדבר על החולשות שלך, וכדו. כך תאזרי את הכוח שלך ואת העוצמה שלך לעמוד מול כל הכוח שהוא מפעיל כלפייך. אחר כך תוכלי להתפנות לחינוך שלו, ליחס אל אבא שלך, לסליחה שלך וכדו. כל זה מתוך מבט של עוצמה שאת עיצבת בו את עצמך. האם את יכולה ללכת בדרך זו?
שאלה: הנחת תפילין בראש השנה: לך כבוד הרב מתי מותר ומתי אסור להניח תפילין בראש השנה אם מותר להניח תפילין בכול ימי ראש השנה ערן
תשובה: בחודש תשרי יש כמה ימים שלא מניחים בהם תפילין: ראש השנה, יום הכיפורים, ולאורך כל חג הסוכות כולל שמחת תורה. ושנה טובה
שאלה: חלומות על קשר זוגי: יש לי אקסית שאני מאוד אוהב אותה ומתגעגע אליה בגלל שאחת הסיבות היא שיש לנו משהו ששנינו אוהבים במשותף וזה הדת והאמונה בה אנחנו מאוד אוהבים להתעסק בענייני דת ואמונה ולדבר על זה וכל זה ובכללי היה בנינו כל המון אהבה עד שפעם אחת רבנו ממש בגלל סיבות אישיות ומאז היא לא כל כך רוצה לדבר איתי ואני אוהב אותה והיא נפגעה ממני מאוד מיליון סליחות לא עזר ויש לי הרבה פעמים חלומות בצורה שונה שאני והיא חוזרים או יותר נכון מתחבקים מתנשקים וכל זה והיה לילה אחד שדברתי לה אמרתי לו בבקשה שאני יחלום אותה ותגיד לי מה יהיה בנינו בסוף והיה בחלום שוב שהתנשקנו וחזרנו להיות ביחד והיה גם בחלום חבר אחד שממש פוגע בי כל פעם מחדש ותמיד אני סולח לו הוא מקנא ממני והוא מנסה תמיד לפגוע בי והוא בכוונה הולך ונפגש איתה והכל כדי להכאיב לי ולפגוע בי וכל זה הוא תמיד הרס לי דברים בחיים כבר קשר שני שלי שהוא הרס אני לא מדבר איתו עכשיו אבל כן סולח לו שוב על הכל בבקשה תגיד לי כבוד הרב מה החלום אומר לי אני בקשתי מה שיגיד לי מה יהיה איתה ויש לציין שאנחנו לא מדברים.!!!
תשובה: אין איש בעולם שיוכל לומר לך מה החלום אומר בוודאות. אולם נראה כי אתה עצמך יכול לפענח את החלום שלך עצמך: טמונים בו הרצונות שלך והמאוויים שלך  טמונים בו ההפרעות שיש וכדו. אבל כל זה הוא רק ניתוח של מה שקורה. לגבי העתיד: הדבר תלוי במעשים של שניכם. אם אתה תמצא את הדרך לחדש את הקשר ביניכם, ולהתפייס איתה - לא רק על ידי סליחות, אלא בדרכים חדשות שאתה תמצא - אז אולי ייפתח פתח מחדש. על כן, חפש את הדרכים האלה, ולאחר שתמצא אותם וקודם שתתחיל, תתפלל לריבונו של עולם שיסייע בעדך למצוא מחדש את הקשר. ואז - תנסה. האם אתה יכול ללכת בדרך זו? ובהצלחה
שאלה: תאריך חתונה ודחיית תאריך: בתי ובן זוגה סגרו אולם בתאריך ט"ו באדר ב התשע"ד (17.3.14) ובאינטרנט כתוב שלא מומלץ לקיים חתונה בתאריך זה. האם זה אומר שצריך להזיז לתאריך אחר?לט"ז באדר ב וכד? האם זה אומר שאם הם יתחתנו בתאריך זה הם חלילה, יתגרשו?? אודה לכם מעומק הלב על תשובתכם!
תשובה: התאריך הנ"ל הוא פורים של ירושלים, ולכן יתכן שאנשי ירושלים לא יוכלו להגיע, אבל אין כל מניעה בעצם התאריך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: יום כיפור: אני בתת משקל חמור (הגובה שלי הוא 1.56 ואני שוקלת נכון לעכשיו 36 ). מותר לי לא לצום? אני מאוד רוצה אבל אמא וחברה מעדיפות שאני לא יצום. מה לעשות? לצום או לא? וחג שמח
תשובה: שאלה כה משמעותית מחייבת קודם כל התייעצות עם רופא. עם הדברים של הרופא - אנא שובי לכאן. ושנה טובה ו.משמינה.
שאלה: פירוש חלומות: אומרים שמשמעות החלום הולכת לפי פירוש המפרש. שאלתי היא האם פירוש שנקרא בכתב ולא נאמר בעל-פה, האם הפירוש עדיין תקף? שאלה נוספת היא: האם יתכן שאדם יראה את הפירוש לחלום בעודו חולם? ואם כן האם יש משמעות לפירוש שנראה בחלום? מראש, שנה טובה.
תשובה: למה שיהיה הבדל בין מה שכתוב בכתב ובין בעל פה? השאלה השניה: יש מדרשים שונים על חלומות ופתרונם. בחלק מהם מופיע כי האדם חולם גם את הפיתרון.
שאלה: תפילין: אני בן 19 ולא הייתה לי בר מצווה, בגלל שהייתי ילד מרדן. היום אני ההפך הגמור ואני מתחזק. רציתי לשאול אם מותר לי להניח תפילין למרות שלא עליתי לתורה? ואם כן, איזה תפילין כדאי לקנות ומה טווח המחירים? ושבוע טוב!
תשובה: לך חובתך להניח תפילין ממחר בבוקר! אין חובה לעלות לתורה לא לחגוג בר מצווה אבל חובה להניח תפילין בכל יום חול מגיל 13 ועד 120 בימים הקרובים תלך בבוקר לבית הכנסת ותשתשמש בתפילין של אחד המתפללים. לגבי מקום קניה - תתקשר אלי 098987548 שנה טובה גמר חתימה טובה דוד לוי
שאלה: כיצד מכשירים מכונת לחם: השאלה שלי מתחלק ל-2. שכן שלי קיבל מכונת לחם מאדם שאינו שומר מצוות והוא חושש להשתמש בו ורוצה לתת ליאת המכונה 1 - כיצד ניתן להכשיר מכשיר זה 2 - האם בכלל יש לחשוש שהבעלים הראשונים שלא שמרו כשרות בכלל עשו במכונה שימוש האוסר לי להשתמש בו. האם עלי לחשוש שהשתמשו בו לבשר וחלב או שיש חזקה שהכניסו רק מוצרים כשרים - קמח, סוכר, ביצים וכו מדובר במכשיר הפועל על טיימר שמכניסים לתוכו את כל הרכיבים של הלחם ועד הבוקר הוא אופה לחם טרי
תשובה: למכונות אלו מצורף חוברת מתכונים. בחוברת כמעט בכל סוגי הלחמים המתכונים כתובים לשים אבקת חלב. ושם גם חששות גבי חומרים אחרים גכון חומרי התפחה וכ. ולכן יש להכשיר את התבנית וגן להפעיל את המכונה ריק וזה יחשב כליבון קל. יש גם כן להטביל במקווה את התבנית אבל בלי בלי ברכה.
שאלה: טלית: 1.האם יש תאריכים שבהם אסור לבן אדם לשים על עצמו טלית? 2.האם מותר לשים טלית גם בלילה? ואם לא, אז למה? 3.האם מותר לישון עם טלית? 4.הטלית צריכה להיות מתחת לבגדים או מעליהם? 5.האם זה נכון שלחשוב מחשבה לא צנועה בזמן שיש עליך טלית זה חטא חמור יותר מאשר לחשוב מחשבה כזאת כשאין עליך טלית? 6.האם כול שנייה שבן אדם שם על עצמו טלית הוא עושה מצווה? 7.האם מותר לכבס טלית? 8.האם כשמזיעים צריך להוריד את הטלית? בבקשה ענה לפי מנהג ספרד
תשובה: א. כל יום מתעטפים בטלית, למעט תשעה באב בבקר למנהג חלק מהעדות. ב. זמן טלית הוא ביום בלבד. נאמר בתורה "וראיתם", ואם כן   זה רק בזמן שרואים בדרך הטבע, בלי חשמל וכדו. אולם הרבה מנהגים שליחי ציבור וכדו  מתעטפים בטלית בלילה כשהם חזנים וכדו, שכן זה בגד תפילה. ג. מותר לישון עם טלית   אבל למה? ד. יש מנהגים שונים אם הטלית מעל הבגדים או מתחת. הרוב   מתחת. ה. אין טעם לעסוק בשאלה מהו החטא היותר חמור. צריך להימנע מלחשוב מחשבות לא צנועות. ו. כל שנייה היא מצווה. ז. בוודאי שמותר לכבס. ח. אין קשר בין לבישת טלית ובין זיעה. ושנה טובה
שאלה: מריבה עם בן זוג וספר הזהר: לפני מספר חודשים רבתי עם בן זוגי כאשר בשעת כעס ובלי לשים לב למעשים החזקתי ספר הזוהר בידי ותוך כדי אמרתי שאני נודרת נדר שאם אדבר איתו שוב יקרה לי משהו נוראי. רציתי לדעת עד כמה חמור המצב ומה עלי לעשות??
תשובה: אין משמעות כלשהי לנדר הזה. את לא יכולה לנדור שיקרה לך משהו. את יכולה לנדור מה את מתכוונת לעשות, אך לא לקבוע מה יקרה לך ומה לא. אולם, זו הזדמנות מצוינת לקבל על עצמך לקראת השנה החדשה גם לנסות כמה שיותר לחיות ב ביניכם ובין עצמכם, ולא להזדקק לתחושות כה קשות, וגם להיזהר בנדרים כדי שלא לקבל על עצמך נדר שהוא אכן מחייב, ואז את לכודה בו. זה התיקון הטוב ביותר ללכת לאורו ושנה טובה
שאלה: הדלקת נרות יו":-ט: האם צריך להליק ביום השני של ראש השנה נרות. בהסתמך בכתוב לגבי בירכת שהחחינו בהדלקת נרות ביום השני של החג
תשובה: קבלתי את השאלה רק אחרי ראש השנה. אני לא כל כך מבין מה בדיוק השאלה.
שאלה: בבקשה אני צריכה עזרה בשאלות שלא הבנתי: לרב מתנצלת מראש על האריכות אשמח לקבל עזרה בבקשה בשאלות שלא הבנתי אני צריכה אותם דחוף בשביל העברת שיעור. 1.מהם שתי הסיבות שבגללם חונים הלווים סביב המשכןאם אפשר לפרט אותם? 2.מה תפקיד הלווים באופן כללי לא בזמן המסע ולאחריו או לפניו אם אפשר לפרט? 3.למה לא מנו את שבט לוי יחד עם כל השבטים? 4.למה המשכן נקרא משכן העדות? 5.כיצד נשאו הלווים את המשכן בידיים או בעגלות?האם ם במסע בנוסף להרמת המשכן וכליו היו צריכים להקפיד שזר לא יתקרב? 6.במה אסור לזר לגעת ולמה? 7.כיצד תתבצע מיתתו? בידי שמיים או בידי ב"ד ומתי האם באותו רגע? 8.מה פירוש הפס:" ואתה הפקד את-הלוים על-משכן העדת ועל כל-כליו, ועל כל-אשר-לו- -המה ישאו את-המשכן ואת-כל-כליו, והם ישרתהו וסביב למשכן, י" רבה וגמר חתימה טובה
תשובה: על חלק מהשאלות השבתי, עייני בקישור 1. השבתי שם. 2. שירה ושמירה השבתי שם. 3. השבתי שם. 4. מפני שבארון נמצאים לוחות הברית שנקראים לוחות העדות. 5. את הכלים נשאו בידיים, את היריעות, הקרשים והיתדות בעגלות. 6. לזר אסור לגעת בארון הקדש וגם לא לראות אותו. 7. המיתה בידי שמים. ברגע שהוא נוגע (עייני בסיפור עזא ואחיו שמואל ב  פרק ו ) 8. פרוש הפסוק: הלויים נושאים את כלי המשכן בידיים ואת המבנה המפורק בעגלות. הם משרתים במשכן (שירה ושמירה) וחונים סביבו.
שאלה: מה זה הרכיב E904: מה זה הרכיב E904
תשובה: יוסף החומר מכונה שלאק. הוא חומר המופק מהפרשות של חרק בשם לאק, החי על גבי עצים במזרח הרחוק. משתמשים שחומר זה כציפוי על פירות כי מעריך את חיי המדף שלהם ועושה אותם יפים ומבריקים. יש מחלוקת הפוסקים מה דינו של חומר זה. אבל היום יש חומר כשר שהוא תחליף לחומר זה ולכן אין להשתמש בו וכאן בארץ לא משתמשים בו לפירות שקליפתן נאכלת כגון תפוחי עץ. אבל תפוחי עץ מיובאים כאן מצופים עם שלאק מחרקים.
שאלה: צום ביום כיפור: עברתי לפני שבועיים ניתוח כריתת רחם בטנית. ברצוני לדעת האם אני צריכה לצום כרגיל? אודה לתשובתך. חתימה טובה ושנה טובה
תשובה: ראשית מאחל שתחלימי בהקדם. התשובה לשאלתך תלויה רבות במצבך הפיזי העכשווי, ובהנחיית הרופאים  אם לדעתם אין מניעה שתצומי   את יכולה לצום. אולם אם הרופאים קובעים כי את חלשה מידי לצום (חוסרים מסוימים בגוף, וחולשה)   את יכולה לאכול בשיעורים. (כל 10 דקות לשתות כ 40 סמ"ק, וכשיעור זה אוכל, והם אינם מצטרפים). כמובן, שמותר לך לקחת תרופות לפי הנחית הרופאים. בריאות ושמחה ושנה טובה.
שאלה: צום ביום כיפור: לום רב עברתי לפני שבועיים ניתוח כריתת רחם בטנית. ברצוני לדעת האם אני צריכה לצום כרגיל? אודה לתשובתך. חתימה טובה ושנה טובה
תשובה: את חייבת לשאול רופא ירא שמים. אם אין לך אפשרות אז תשאלי רופא רגיל. צריך לדעת שיש גם אפשרות לאכול ולשתות לשעורים, זה עדיף על פני אכילה ושתיה רגילה. אברכך לרפואה שלימה בעזרת ד!
שאלה: שקדים: קניתי שקדים קלופים כולל הקליפה הפנימית החומה כך שהשקד נשאר מולבן. השאלה היא האם הכשרות של חוג חתם סופר של פתח תקוה היא כשרות למהדרין שאפשר לסמוך עליה?
תשובה: שקדים מקולפים לא זקוקים לכשרות ברמה גבוהה
שאלה: חלק בית יוסף: שאלתי נוגעת לכשרות של בשר בקר- אני רוצה להקפיד על כשרות מהודרת- האם כשרשום על גבי הבשר חלק בית יוסף זה זהה לכשרויות של "עטרה" או "מחפוד", יש לסמוך על הכיתוב בלבד ( חלק) או שחייבים חותמת של חברה ידועה ומוכרת כגון "עטרה"???
תשובה: הבשר גם עטרה וגם של הרב מחפוד הוא על פי שיטת הבית יוסף. לכן אני מוכרח לומר שלא הבנתי את השאלה
שאלה: ריבית: אני מתנדב כפעיל בגמ"ח שמלווים כסף בלי ריבית לקהילה יהודית בריו דא גנירו - ברזיל. היה לנו רעיון לשלוח מכתב לאלה שכבר שילמו את כל ההלוואה ולהציע שיתרמו כסף לגמ"ח שעוד אנשים בקהילה יוכלו גם כן לקחת הלוואה בלי ריבית מהגמ"ח כשהם יצטרכו- בברזיל הריבית בבנקים מאד גבוה אז זה מצוה ממש גדולה וחשובה. השאלה זה: 1) האם לקבל צדקה מיהודי שכבר לקח הלווה בעבר זה נחשב כריבית? 2) ואם זה לא ריבית, כי זה תרומה למוסד שאין בעלים אלא הקהילה היא הבעלת של התרומות שמגיעים לגמ"ח ומי שנהנה מהתרומה זה מישהו שאנחנו לא מכירים אפילו (כי זה בעתיד) - אז השאלה שלי זה האם אפשר להציע את התרומה כבר אם סכום מסויים (אולי הסכום בדיוק של הריבית שהוא היה משלם בבנק) - אבל כמובן שזה לא יהיה חובה - רק למי שהוא במצב יותר טוב אחרי שכבר שילם את ההלווה.
תשובה: 1. תבורכו על מפעל הגמ"ח החשוב ביותר. 2. בקשת תרומות מכאלה שנהנו מן הגמ"ח בעבר איננה נחשבת לריבית, כי היא איננה תנאי ללקיחת ההלוואה, והיא לא חובה על הלווים, אלא מבקשים מהם, ומי שלא יתן- לא מסתכלים עליו בעין לא טובה. 3. למרות שתרומות לגמ"ח ע"י לווים בעבר אינן נחשבות לריבית, אני מציע שלא לקשור בכל דרך שהיא בין ההלוואה לבין התרומה, ובוודאי לא בגובה הסכום של ההלוואה- שיעמוד ביחס ישר לגובה הריבית בבנקים המסחריים בברזיל. זה "נראה לא טוב".
שאלה: הנקת עולל בצומות הקלים: ביתי בת שנתיים ושמונה חודשים ועדיין יונקת מספר פעמים ביום. אני עושה זאת כיוון שאני חשה שהדבר טוב לה ומרגיע אותה וכן תורם לבריאותה. האם אני מחוייבת לצום בחמשת הצומות הקלים? שכן מדובר בפעוטה שיכולה גם לאכול הכל. ב מראש.
תשובה: בעיקרון אין סיבה שלא תצומי, וגם תניקי. לא נראה לי שהנקה במצב שאת מתארת, עלולה לגרום להפסקת הנקה ביום הצום או אפילו ביום שלאחריו. אולם אם תרגישי רע מאד, שאת עלולה להתייבש   מותר לשתות, כמו כל חולה במצב דומה.
שאלה: עליה לספר תורה: לכבוד הרב שמי אלמוג מגיל 15 אני סובל מתסמונת המעי הרגיז- כלומר בעקבות התרגשות או לחץ אני מקיא). דבר שגורם לי להתרגשות יתר זו עליה לספר תורה ויש חשש שאם אני יעלה אני יקיא ואז אני יתבזה בכך, האם אני פטור מלעלות לספר תורה? אשמח לקבל תשובה בהקדם!
תשובה: לך, אלמוג. אין חובה לעלות לספר התורה. מאחל לך בריאות מלאה שנה טובה